ועדת הכספים, כנסת 25, פרוטוקול מספר 70, 2023-02-27 00:00

משה גפני: הצעת תקנות מס ערך מוסף (הוראת שעה)

ניר עזוז: מזה שנים, בטח אחרי "שומר החומות", אנחנו מפעילים לא מעט מאמצים ביטחוניים ואזרחיים לייצוב המציאות הביטחונית ברצועה

ניר עזוז:  אחת הפעולות האזרחיות שאנחנו מבצעים שגם אושרה על ידי ראש הממשלה הנוכחי בעבר היא לאפשר הכנסת דלקים לתחנת הכוח – פעולה שתאפשר חשמל לתושבים ברצועת עזה

ניר עזוז:  הכנסת הדלקים הזאת מבוצעת על ידי הקהילה הבינלאומית אשר מקבלת תרומות ומבוצעת בפועל על ידי האו"ם, על ידי ארגון ביצועי א-פוליטי שמקובל על ידי משרד החוץ, משרד הביטחון ומשרד האוצר לפעולה הספציפית הזאת

שרן השכל: הוא של האו"ם?     

ניר עזוז: כן

חמד עמאר: תחנת הכוח יושבת בעזה?     

ניר עזוז: כן, ברצועה

חמד עמאר: אנחנו תומכים בעזה, בחמאס

שרן השכל: אנחנו משלמים מסים וחמאס לא צריך לשלם מסים

משה גפני: רק קחו בחשבון שהייתה בקשה לעשות את זה בוועדה חסויה

משה גפני:  יש פה דברים שאני לא הולך להאריך בהם

ניר עזוז: הדבר הזה נעשה בצורה מבוקרת ומפוקחת על ידנו ועל ידי הארגון שיש לנו שיתוף פעולה מצוין איתו

ניר עזוז:  הבקשה שלנו היא להאריך את אותו פטור שהיה בשלוש השנים האחרונות של מע"מ בשיעור אפס עד לסוף שנת 2024

ניר עזוז:  הרכש הזה יהיה ללא מסים והסוכנות תוכל להעביר את הדלקים מישראל לתחנת הכוח ברצועה

ניר עזוז:  הדלק מוכנס בצורה מאובטחת, כמו שציינתי, והדלקים האלה מוכנסים בצורה מוגבלת בהתאם ליכולת הייצור של תחנת הכוח

חמד עמאר: הדלק מועבר דרך ישראל?          

ניר עזוז: 	הוא נרכש בישראל ומועבר במשאיות - -     

שרן השכל: מי הרוכש שלו?      

ניר עזוז: ארגון יונוקס הוא זה שרוכש

שרן השכל: והוא מעביר את זה לחמאס?      

ניר עזוז: לא

שרן השכל: הוא מעביר את זה ישירות לתחנת הדלק?     

ניר עזוז: נכון

שרן השכל: מי מנהל את תחנת הדלק? האם החמאס מנהל את תחנת הדלק או הארגון הבינלאומי הזה?      

מוטי סטולוביץ: תחנת הדלק מנוהלת על ידי רשות החשמל ברצועה ונמצאת בבעלות פרטית

חמד עמאר: מי דואג שהדלק הזה לא יעבור לחמאס? מי דואג שחלק מהדלק הזה לא יעבור וישמש את חמאס לפיגועי טרור?      

ניר עזוז: כל המעבר של הדלקים נעשה בצורה מפוקחת גם על ידי מתפ"ש וגם על ידי מערכת הביטחון

ינון אזולאי: האם יש שינוי מהפעם האחרונה שהייתם פה מבחינת איך שהדלק מועבר, מבחינת הארגון שמעביר אותו, או שזה אותו דבר?        

שולמית אלוני: לילי, אני מבינה שהיה שינוי מהנוסח המקורי

שולמית אלוני:  מה השינוי?     

לילי אור: הנוסח הנוכחי מעתיק את הוראת השעה הקודמת, הוא זהה לחלוטין להוראת השעה הקודמת

לילי אור:  הסיבה היחידה שהחלפנו את הנוסח הייתה כדי לא ליצור תקנה שהיא רטרואקטיבית

לילי אור:       תקנות מס ערך מוסף (הוראת שעה) (תיקון), התשפ"ג-2023     		בתוקף סמכותי לפי סעיפים 34(ב) ו-145 לחוק מס ערך מוסף, התשל"ו-1976,  		ובאישור ועדת הכספים של הכנסת, אני מתקין תקנות אלה:     הוראת	  1

לילי אור: 	בתקופה שעד יום ל' בכסלו התשפ"ה (31 בדצמבר 2024) יראו בתקנות מס 	  שעה		ערך מוסף התשל"ו-1976, בתקנה 10(ב), אחרי פסקה (2), יבוא:     			(3) ארגון שניתן לו פטור מבלו בהתאם לסעיף 2(5) לצו הבלו על  			דלק (פטור והישבון), התשס"ה- 2005, ובלבד שהארגון אושר  			בנוהל תקנת משנה זו על ידי המנהל הכללי של משרד הביטחון 			והמנהל הכללי של משרד האוצר, ובאישור מתאם פעולות  			הממשלה בשטחים

שולמית אלוני: זה אותו הנוסח שחוזר על עצמו לאורך השנים?     

לילי אור: כן, זה אותו הנוסח

שולמית אלוני: פעם אחרונה שאישרנו אותו היה בשנת 2021, לפני זה ב-2020 וב-2019, נכון?     

לילי אור: נכון

משה גפני: חמד עמאר, בקשה

חמד עמאר: ממשלת ימין על מלא זו ממשלת דיבורים על מלא

חמד עמאר:  הממשלה הזאת תקפה את הממשלה הקודמת על כך שהיא מעבירה דלק לחמאס ועכשיו כשהם מביאים העתק-הדבק לאותן תקנות אתם מצביעים בעד

חמד עמאר:  או שאתם ימין על מלא, או שאתם לא ימין על מלא

חמד עמאר:  זו בושה שאתם באים להצביע כאן בעד וגם עושים גיוס על דבר שאתם בעצמכם תקפתם אותנו

משה גפני: חברת הכנסת שרן השכל, בקשה

שרן השכל: מאוד מעניין אותי אם שר האוצר סמוטריץ' מודע לדיון הזה היום על הפטור הזה שהוא מעניק לחמאס

שרן השכל:  באותו יום שבו חמאס הכריזה שהיא מוציאה את יחידת בלוני התבערה שלה חזרה לעוטף, באותו יום שחמאס מפעילה עוד פעם את יחידות התיזוז הלילי שלהם, חבר הכנסת ושר האוצר סמוטריץ' מביא לדיון בוועדת הכספים פטור על דלק לחמאס

שרן השכל:  זה נראה לכם ממשלת ימין על מלא? עאלק

שרן השכל:  אתם תקפתם אותנו בלי הפסקה, אתם הסטתם נגדנו, קראתם לנו תומכי טרור

שרן השכל:  ביום הזה, אחרי פיגוע רצחני בחווארה שבו שני ילדים, שני אחים נרצחו שוב, אתם באים ונותנים את אותן הטבות לחמאס ולעזתים? זה התזמון שבו אתם מביאים את ההצעה הזאת? בושה

שרן השכל:  זו לא ממשלת ימין על מלא

חמד עמאר: ממשלת דיבורים על מלא

משה גפני: ולדימיר, בקשה

ולדימיר בליאק: האמת שאני זוכר את הדיון הזה בשנה שעברה, אני זוכר איך תקפתם אותנו, באיזה מילים השתמשתם

ולדימיר בליאק:  זה די מגוחך שדווקא ביום הזה, אחרי כל מה שקרה אתמול, אתם מעבירים את התקנה הזאת

ולדימיר בליאק:  תתביישו לכם

ינון אזולאי: ב-2 באוגוסט היה הדיון על הדבר הזה

ינון אזולאי:  נכחו בו אלכס קושניר, שהיה היושב ראש, ולדימיר בליאק, נעמה לזימי, יעל רון בן משה, ג'ידא רינאוי-זועבי, נירה שפק

ינון אזולאי:  חמד עמאר לא נכח בדיון, אבל אני כן נכחתי בדיון

חמד עמאר: אני לא הייתי חבר ועדת הכספים

חמד עמאר:  דיברתי במליאה על הנושא הזה

ינון אזולאי: כתוב לי פה את כל הפרוטוקול

ינון אזולאי:  מלבד ינון אזולאי שהשתתף ודיבר בישיבה הזאת, ואתם יכולים לצטט גם ממה שאמרתי בישיבה, ראינו שזה עבר ולא הייתה התנגדות, אז חבר'ה, תפסיקו לשקר לציבור, הם מסתכלים עליכם, זה לא יפה, זה לא מכובד

חמד עמאר: אתם מעבירים דלק לחמאס

ולדימיר בליאק: איך הצבעת?     

ינון אזולאי: 	לא הייתי חבר בוועדה, לא הייתה לי זכות הצבעה

ינון אזולאי:  אתה הצבעת בעד

חמד עמאר: אתם החרמתם את הוועדה

ינון אזולאי: אני הייתי פה

משה גפני: דבי ביטון, בקשה

דבורה ביטון: אני באמת מזועזעת מהיחס שמקבלים החמאס

משה גפני: אבל אישרתם את זה לפני שנה

דבורה ביטון: כן, אבל אתם באתם על מלא

משה גפני: לעזתים, לא לחמאס

דבורה ביטון: אתם נותנים להם עוד דלק בשביל שימשיכו לפגוע בנו, בשביל שימשיכו להתחזק, בשביל שהילדים שלנו לא ימשיכו לא לישון בלילות? אדוני, אנחנו מבקשים שזה ירד מסדר היום, זה לא יעלה על הדעת

דבורה ביטון:   מי שנמצא בממשלת ימין על מלא-מלא צריך לחשוב מלא-מלא על תושבי העוטף, שדרות וכדומה

חמד עמאר: התייעצות סיעתית

משה גפני: אנחנו הולכים להצביע על תקנות מס ערך מוסף שמשרד הביטחון ביקש ואישרו אותן כאן בוועדה שלוש פעמים

משה גפני:  זה נושא שפעם אחר פעם משרד הביטחון מבקש

משה גפני:  כששאלנו אותם עכשיו אם היה איזה שינוי בתקנות, הם אמרו שלא היה שום שינוי, היה העתק-הדבק, לכן אני מציע שכל מי שהצביע בעד יצביע גם עכשיו בעד

שרן השכל:  אני גם מציעה שכל מי שהצביע נגד בעבר יצביע נגד גם עכשיו

משה גפני: מי בעד אישור התקנות, מי נגד, מי נמנע?     

משה גפני: בעד – 9  

משה גפני: התקנות אושרו

שרן השכל: רביזיה

משה גפני: נודיע לחברי הוועדה מתי נצביע על הרביזיה